Андроник II покренуо многе привредне и војне реформе, као што је смањење војних снага, ослабивши тиме царство и учинивши га рањивим на могуће нападе. Током средине 14. вијека, Османлије су започеле са спровођењем стратегије постепеног заузимања мањих вароши и градова, тиме прекинувши путеве снабдијевања Константинопоља и полако стежући обруч око града. Дана 23. маја 1453. године, послије осмонедјељне опсаде (током које је посљедњи византијски цар Константин XI убијен) султан Мехмед II „Освајач” заузео је Константинопољ и прогласио га за нову пријестоницу Османског царства. Неколико сати касније, Мехмед II је отишао у Аја Софију гдје је позвао имама да изговори шехадет, чиме је величанствена православна црква претворена у царску џамију због одбијања града да се мирно преда. Мехмед II је себе прогласио новим „Цезаром Рима” () и османска држава је реорганизована у царство.